هختار كلمة نشاط، دلوقتي
مع أني في الحقيقة عايزة اتكلم عن الحياة اليومية مش النشاط
بس أعتقد أن اللي مهتمة اقوله أو اوصفه هو أن ساعات الحياة اليومية
أو أن ساعات وأنا مكملة يومي عادي
ببقى مجبرة أخد قرارات
أو اتصرف بطريقة شبه النشاط أكتر، فجأة كده
فمثلا... ممكن اروح حتة وأنا لابسة اللي أنا عايزاه
ودي حاجة تافهة تماما
ودي حاجة مالهاش معنى سياسي أو إصلاحي ولا حاجة
بس برضوا كنت زمان بقلق الناس هتبصلي ازاي
هيفكروا في ايه
ازاي يكون شكلي ملائم أو مقبول
وبعد ما ادركت ان الصورة دي بقت مضغوطة أكتر وأكتر
مش أني تخطيتها... أنا سعيدة أني تخطيتها بس اللي حصل مش أني تخطيتها بالضبط
فضلت تضغط عليا واللي كان مقبول في مرحلة ما، ما بقاش مقبول بعدين
في مرحلة ما ادركت أني مدية أهمية زيادة للنظرة الخارجية
القبول الخارجي
واكون نفسي بس وده تغير كبير
وده كان قرار واعي جدا
وما حصلش حتى بالتدريج
ولما ده بيحصل بحس أن الخروج للشارع تصريح
وده احساس غريب ساعات بحس بالتمكين
نادرا ما بحس بالتمكين عادة بحس أنه غريب
بس ساعات بحس أن عندي الرفاهية أني اعمل كده
في السياق اللي أنا عايشة فيه
بسبب المعايير الاجتماعية والاقتصادية
وبسبب المجتمع اللي عايشين فيه
وده بيحسسني شوية، ساعات مش دايما
مجبرة، أه لو أنا عندي الرفاهية أني اعمل كده
وستات تانية وساعات الناس الرجالة محتاجين يشوافوا أن ده لسه بيحصل في الشارع
يقدروا يعيشوا زي ما هما عايزين هما كمان
يبقى... اللي بعمله أن ساعات بحس أن النهار ده أقدر اعمل كده
ايام تانية بحس أن ما عنديش الطاقة أو مش بفكر في الموضوع خالص
بس ساعات بحس أن دي حاجة محتاجة اعملها
أو أني اخش في جدال مع حد
كفنانة، كشخص من الطبقى المتوسطة العليا
اجتماعيا، اجتماعيا واقتصاديا
بتديني كمان الرفاهية أني اتناقش مع افراد العيلة
أو مش بس اتناقش أن يكون عندي اسلوب حياه معين
وساعات بحس أنه مهم ما نخبيش جاونب معينة من اسلوب الحياة ده
عشان اتاكد أنها مرئية عشان هي دي الطريقة أن الناس اللي ما عندهاش الرفاهية دي
اللي ظروفهم أكثر عرضة للخطر يقدروا يعيشوا بالطريقة دي هما كمان
ايه اللي أطلق اللحظة دي؟ عشان أنتي قلتي أنها ما كانتش مشوار
ما كانتش تطور أو تغير ايه اللي سبب ده؟
أعتقد.. وغريب أن لسه فاكرة ده حالا
أعتقد أنه كان بسبب تحرش حصلي في الشارع
في... لما كنت لابسة لبس محتشم جدا
ويعني كنت أصغر كتبر وأرفع كتير
و أنا ما كنتش خالص... كان فيه كل الأسباب... مش أسباب
اسمهم ايه؟ ال... زي أنك تدي سبب للمتعدي أنه يعمل اللي بيعمله
أو التبريرات اللي ما كانتش منطقية
بس أنتي تبقي في صورة معينة أو تخلي صورتك بشكل معين
عشان التبريرات دي ما تنطبقش عليكي أصلا
دول ماكانوش موجودين حتى
فدي كانت نقطة حسيت أني بضغط على نفسي زيادة
عشان ابقى مناسبة لاسلوب حياة معين
واتأكد أني ما استفزش حد هنا ولا هناك
واتأكد أن كل التبريرات اللي بيستعملوها ما يستعملوهاش
كل الاستفزازات والمش عارفة ايه اللي محتاجين يحسوا بيه
مش بيتلمس أو بيتحس أو أي حاجة
وبرضوا ده حصل
ففجأة حسيت أن طبيعي يحصل عشان الموضوع كله غلط
مش المفروض استسلم لده خالص
كنت بحس أني بعمل شوية مجهود وبيحميني شوية
وفجأة المعادلة دي ما بقيتش منطقية
وادركت أنه... بعمل كده ساعات لما بحس أني مرهقة
ورايا حاجات كتيرة عندي شغل كتير
مش عايزة اوجع دماغي وأنا نازلة اصور
مش دايما بس ساعات ببقى محتاجة اروح اعمل حاجة
أو عايزة اعمل مشوار ببقى محتاجة أعملة بأقل وجع دماغ
فبتأقلم مع اللي بيحصل
بس أوقات تانية لما يكون عندي شوية طاقة
بحس أنه لأ النهار ده همشي في الشارع زي مانا عايزة امشي في الشارع
وهما محتاجين يتأقلموا مع ده
مش ايديولوجيا خالص وأنا ماليش في السياسة خالص
وأنا... أنا مش مهتمة خالص بالايديولوجيا
كاديولوجيا، أنا بغير رأيي في الحاجات
أنا مش مهتمة بتطور وتاريخ الايديولوجيات
أنا بس بعمل اللي عايزة أعمله وقت ما أنا عايزة
وساعات بتركب مع ايديولوجيا معينة
لما ده بيحصل مش بحب أربطها بالايدولوجيا دي برضوا
عشان عايزة يبقى عندي الحرية أني اعمل حاجة تانية بكرة
فأنا... بقى بالنسبة لي منطقي في مرحلة معينة
أني فعلا... أمشي بالمنطق الخاص بيا
فازاي اتعامل مع الشارع وازاي اكون، بس اكون في الشارع
ولو ده تصادف أنه ايديولوجي
أو متماشي مع ايدولوجيا معينة ولا غيرها
فده تمام
لفترة يمكن مش تمام في وقت تاني
بس هو تمام وباعمل اللي بعمله